BRR มองกำไรสดใสทั้งปีนี้และปีหน้า-ซื้อเล็งผุดโรงงานผลิตเอทานอลชัดเจน 4Q/58
BRR คาดกำไรสุทธิปี 58 เติบโตมากถึง 99.2% ที่ระดับ 470 ลบ. และเติบโตต่อเนื่องในปี 59 ที่ 45% จากการขยายกำลังการผลิต 35% และบันทึกกำไรโรงไฟฟ้าชีวมวลโครงการที่ 2 เต็มไตรมาสในครึ่งหลังปี 58 ขณะที่ตั้งเป้าลงทุนสร้างโรงงานผลิตเอทานอลร่วมกับ Partner 2 ราย กำลังผลิต 150,000 ลิตรต่อวัน คาดมีความชัดเจนมากขึ้นใน ไตรมาส4/58 มูลค่าเหมาะสมปี 59 ที่ 14.80 บาท
11 ก.ย. 2558

บล.โนมูระ พัฒนสิน ระบุในบทวิเคราะห์ (11 ก.ย.) ว่าบริษัท น้ำตาลบุรีรัมย์ จำกัด (มหาชน) หรือ BRR คาดกำไรสุทธิปี 58 เติบโตมากถึง 99.2% ที่ระดับ 470 ลบ. และเติบโตต่อเนื่องในปี 59 ที่ 45% จากการขยายกำลังการผลิต 35% และบันทึกกำไรโรงไฟฟ้าชีวมวลโครงการที่ 2 เต็มไตรมาสในครึ่งหลังปี 58
ราคาน้ำตาลโลกดีดตัวขึ้น (ราคาน้ำตาลสูงสุดในรอบ 7 สัปดาห์) ที่ระดับ 11.43 เซนต์/ปอนด์ +3.25% เนื่องจากจะมีฝนตกมากในบราซิล &amp; ลมมรสุมในอินเดีย รวมถึง BRR ตั้งเป้าลงทุนสร้างโรงงานผลิตเอทานอลร่วมกับ Partner 2 ราย กำลังผลิต 150,000 ลิตรต่อวัน คาดมีความชัดเจนมากขึ้นใน ไตรมาส4/58
มูลค่าเหมาะสมปี 59 ที่ 14.80 บาท ด้วยวิธี SOTP i) ธุรกิจผลิตและจำหน่าย ที่ PER 18x (+1SD) 10.10 บาท ii) DCF สำหรับโรงไฟฟ้าชีวมวล 3 โครงการรวม 24 MW 4.70บาท แนวโน้มกำไรสุทธิเติบโตเฉลี่ย (CAGR) 27.5% ในช่วง 3 ปีข้างหน้า